Rikunarita-ORG/Wikinium huggingface dataset:
# Бермуди

| Бермуди *Bermuda* |
| --- |
|

|  |  |
| --- | --- |
|  |  |
|  Знаме |  Грб |

 |
| **Гесло:"Quo Fata Ferunt"*  (латински) „Каде нè носи вербата“ |
| **Химна:**"God Save the King" (официјална) "Hail to Bermuda" (неофицијална)  |
| Местоположба на Бермуди   |
| **Главен град** | Хамилтон ﻿ / ﻿ |
| Најголем општина |  Сент Џорџ |
| Службен јазик | Англиски1 |
| Други јазици | португалски1 |
| **Народности**  | 54.8% Афро-карипци 34.1% Европејци 6.4% мешани 4.3% други 0.4% неодредени |
| Демоним | Бермудци
(Бермудец/Бермутка)
 |
| Уредување | Британска прекуморска територија |
|  •  | Монарх | Елизабета II |
|  •  | Гувернер | Ричард Гозни |
|  •  | Премиер | Пола Кокс |
| Површина |
|  •  | Вкупна |  53,2 км2 (221st) |
|  •  | Вода (%) | 27% |
| Население |
|  •  | проценка за 2009 г. | 67,837 (199-та) |
|  •  | Попис 2000 | 62,059  |
|  •  | Густина | 1,275 жит/км2 (8-ма) |
| **БДП** (ПКМ) | проценка за 2009 г. |
|  •  | Вкупен | $5.85 милијарди (149-та) |
|  •  | По жител | $97,000 (1) |
| Валута | Бермудски долар2 (`BMD`)  |
| Часовен појас | АСВ (UTC-4) |
| НДД | .bm |
| Повик. бр. | +1-441 |
| 1. | Според CIA World Factbook. |
| 2. | Приврзан со американскиот долар. |

**Бермуди**, **Бермудски Острови** или **Сомерски Острови** (англиски: *Bermuda*) — прекуморска територија на Обединетото Кралство во северен Атлантски Океан, која се наоѓа околу 975 км од брегот на САД. Територијата се состои од околу 138 острови, со вкупна површина од 58.8 км2. На најголемиот остров се наоѓа и главниот град Хамилтон. Бермудите се напредна економија, со јак финансиски сектор и развиен туризам.

## Географија

Карта на Бермудите.
Бермудите се наоѓаат во Атлантскиот Океан, во близина на западната граница на Саргасовото Море или околу 1070 км источно од Северна Каролина, САД. Островите имаат вкупен брег од 103 километри и оваа територија има две инкорпорирани општини: Хамилтон и Сент Џорџес. Понатака, Бермудите се поделени на парохии, а како последна административна поделба се т.н. села.

Бермудите се составени од 181 остров со вкупна површина од 53,3 квадратни километри. Најголем остров е „Главниот Остров“, кој понекогаш се нарекува и како „Бермуди“. Бермудите имаат вкупно население од 67.837 жители според проценките од 2009 година.

## Наводи

## Поврзано

* Обединетото Кралство
* Бермудски Триаголник

## Надворешни врски

* Влада на Бермудите
* „Светска книга на факти“ на ЦИА — запис за „Бермуди“ (англиски)
* Профил за Бермудите
* Бермудите на UCB Архивирано на 16 мај 2011 г.
* Бермуди на Curlie (англиски)
* Bermuda на Викимедииниот атлас
* Туристички портал за Бермудите
# Хенрик Понтопидан

| Хенрик Понтопидан |
| --- |
| Понтопидан околу 1913 г. |
| Изворно име | Henrik Pontoppidan |
| Роден/а | 24 јули 1857(1857-07-24) Фредериција, Данска |
| Починат/а | 21 август 1943(1943-08-21) (возр. 86) Шарлотенлунд, Данска |
| Националност | Данец |
| Жанр | реализам |
| Значајни награди | **Нобелова награда за литература** 1917 заедно со Карл Гјелеруп  |

**Хентрик Понтопидан** (дански: *Henrik Pontoppidan*; 24 јули 1857 - 21 август 1943) — дански романописец, добитник на Нобеловата награда за литература во 1917 година (заедно со Карл Адолф Гјелеруп), за автентичен опис на современиот живот во Данска.

## Животопис

Понтопидан е роден во 1857 г. во Фредериција. Татко му бил пастор, следбеник на познатите дански писатели и реформатор на црквата Н.Ф.Ц. Грундвиф, чии идеи го поврзуваат лутерантството со национализмот. Во 1873 г. Понтопидан се запишува во Политехничкиот институт во Копенхаген. Во 1879 година го напушта Институтот и во тек на три години е наставник. До 1900 година работи и како новинар. Врз творечкиот развиток на писателот вршат влијание и смејната средина, главно мајка му со своите демократски погледи за општеството,развиени каде Хенрик Понтопидан до степен на егалитизам, потоа настаните поврзани со пруската извазија во Јитланд во 1864 година, подозна на социјалното раслојуцање во Данска, евангелискиот пастор Фримот и данскиот литературен каритичеар Георг Брандес.

## Творештво

Во 1881 година Понтапидан ја издава својата прва книга раскази "Пресечени крила". Во своето богато творештво (претежно во жанрот на романот) со осведочен уметнички усет кон детаљот, го опишува животот на Данска, создава забележливи ликови на разни социјални групи , ги опишува човечките судбини. Некои од хероите содржат и автобиографски црти - трилогијата "Ветената земја" (1891-95),"Среќниот Пер" (осум тома,1898-1904)и други. Меѓу позначајните творби,напишани по 1933 година, се мемоарите во пет тома "Младешки години" (1933), потоа "Наследство и долг" (1938),"Патување кон себеси" (1943).

## Наводи
# Рационализам

Во епистемологијата и во најширока смисла, **рационализaм** е „секое гледиште кое се повикува на разумот како извор на знаењето.“ Во техничка смисла, тоа е метод или теорија „во која критериумот за вистината не е сетилен туку интелектуален и дедуктивен“. Разни степени на примена на овој метод водат кон различни рационалистички гледишта, од умерените дека „разумот има предимство пред другите начини за стекнување на знаењата“, до радикалните позиции дека „разумот е единствен пат до знаењето“.

Во Западната филозофска традиција, рационализмот започнал во Стара Грција со елеатиците, питагорејците и Платон, чии теории за самодоволноста на разумот станале лајтмотив за неоплатонизмот и идеализмот.

Попознати претставници на рационализмот се Сократ, Платон, Рене Декарт, Готфрид Лајбниц и Имануел Кант.

## Наводи

## Надворешни врски

* Markie, Peter (2004), "Rationalism vs. Empiricism", *Stanford Encyclopedia of Philosophy*, Edward N. Zalta (ed.),
* John F. Hurst (1867), *History of Rationalism Embracing a Survey of the Present State of Protestant Theology*
# Вашингтон

За други значења на поимот, погл. Вашингтон (појаснување).

|  |
| --- |
|  **ВашингтонWashington, D.C.*  |
|  |
|

|  |  |
| --- | --- |
| Официјално знаме на Вашингтон **Знаме** |  **Грб** |

 |
| Mестоположба |
| Mестоположбата на ВашингтонМестоположба на Вашингтон, во однос на државите Мериленд и Вирџинија |
| **Координати** | [http:  38°53′42.4″N, 77°02′12.0″W] |
| Општи податоци |
| **Име** - изворно | Вашингтон   Washington, D.C. |
| **Прекар** | *DC*, *The District* |
| **Мото** - изворно | Правда за сите   *Justitia Omnibus (Justice for All)* |
| **Основан** | 16 јули 1790 |
| **Повикувачки број** | 202 |
| **Портал** | www.dc.gov |
| Управа |
| **Земја** |  САД |
| **Федерален округ** | Колумбија |
| **Градоначалник** | Адријан Фенти (Д) |
| Географија |
| **Површина** - копно - вода | 177 km² 159 18 |
| **Надморска височина** | 0–125 m |
| Население |
| **Население** | 581 530 жители година: |
| **Густина** | 3 481 ж./km² |

**Вашингтон** (анг: *Washington, D.C.*) — главен град на Соединетите Американски Држави. Името го добил по првиот Претседател на Соединетите Американски Држави. Се наоѓа во **Федералниот округ Колумбија** (*District of Columbia* односно „*D.C.*“), специјална област која не е сојузна држава. Градот и округот се наоѓаат на бреговите на реката Потомак и граничат со државите Вирџинија (на југозапад) и Мериленд (на север, исток и југ). Градот е испланиран и изграден кон крајот на XVIII век за да служи како главен град на државата, а федералниот округ е основан за да го одвојува главниот град од државите. Од 1800 година, Вашингтон e дом на сите три гранки на Владата на САД: Конгресот, Претседателот и Врховниот Суд. Градот исто така е дом и на Светската банка, Меѓународниот монетарен фонд и Организацијата на американските држави. Бидејќи е дом на Претседателот и е значаен за политиката на САД, во градот многу групи одржуваат демонстрации и протести, најчесто во националниот парк, голем парк со многу споменици и музеи. Многуте споменици го прават Вашингтон популарно туристичко место.

Градот го добил името по Џорџ Вашингтон, првиот претседател на САД.

## Белешки

## Надворешни врски

* Службена страница
# Ролф Сиверт

| Ролф Сиверт |
| --- |
| *Rolf Sievert* |
|  |
| Роден(а) | 6 мај 1896(1896-05-06) Стокхолм, Шведска |
| Починал(а) | 3 октомври 1966(1966-10-03) (возр. 70) Стокхолм, Шведска |
| Националност | Швеѓанец |
| Алма матер | * Упсалски универзитет (диплома)
* Стокхолмски универзитет (магистратура)
 |
| Занимање | медицински физичар |

**Ролф Максимилијан Сиверт** (шведски: *Rolf Maximilian Sievert*; 6 мај 1896
 – 3 октомври 1966
) — шведски физичар и радиобиолог чиј најголем придонес е проучувањето на биолошките последици од јонизирачкото зрачење. Во негова чест е наречена единицата сиверт.

Роден е во Стокхолм, во семејството на Макс и Софија Каролина Сиверт.

Ја возглавувал физичката лабораторија во радиотерапевтска клиника „Радиумски дом“ (*Radiumhemmet*) од 1924 до 1937 г., а потоа ја држел катедрата по радиофизика во Каролинскиот институт. Одиграл основоположничка улога во мерењето на дозите на зрачење, особено во за цели на дијагноза и лечење на ракот. Во подноцнежните години се задржал на изучувањето на последиците од изложеноста на ниски дози на зрачење.

Во 1928 г. го основал Меѓународниот комитет за заштита од рендгенско и радиумско зрачење, и бил негов прв претседател; оваа установа подоцна прераснала во Меѓународната комисија за радиолошка заштита. Бил на чело на Научниот комитет за последиците од атомоско зрачење при ООН.

Осмислил низа инструменти за мерење на дози на зрачење, од кои најпозната е Сивертовата комора.

Во 1979 г. SI-единицата за дозен еквивалент на јонизирачко зрачење го добила името сиверт (Sv) во негова чест, со одлука на Генералната конференција за тегови и мерки.

Поседувал голема збирка на инсекти, која денес е сместена во Ентомолошкиот музеј при Лундскиот универзитет.

Сиверт на работа во Радиумскиот дом, 1925 г.
## Поврзано

* Дозен еквивалент
* Јонизирачко зрачење
* Сивертова комора

## Наводи

## Надворешни врски

* Ролф Сиверт на Ризницата ?
* Ролф Сиверт, човекот и единицата Архивирано на 19 ноември 2013 г. (англиски)
* Ролф Максимилијан Сиверт (1896–1966): таткото на радиолошката заштита (англиски)
# Snapchat

Snapchat| Екранска снимка |
| Изворни автори | Snapchat, Inc. |
| Програмери | Боби Мафи, Еван Шпигел |
| Првично издание | септември 2011 (2011-09) |
| Стабилно издание | 9.15.0.0 |
| Развојна состојба | Active |
| Опер. систем | iOS, Android |
| Големина | 25.8 MB |
| Вид | Социјална мрежа |
| Мреж. место | snapchat.com |

**Снапчат** (англиски: *Snapchat;* скратено: *снап)* — апликација која овозможува споделување на слики и видеа, создадена од Еван Шпигел, Боби Марфи, и Реџи Браун, додека тие биле студенти на Универзитетот во Стенфорд.

Користејќи ја апликацијата, корисниците можат да сликаат, да снимаат видеа, да додадат текст и цртежи, и да ги испратат на контролиран список на примачи. Овие испратени фотографии и видеа се познати како "снепови". Корисниците можат да определат рок на колкаво време примачите ќе можат да ги гледаат нивните снепови (заклучно со септември 2015 година, се во опсег од 1 до 10 секунди), по што Snapchat тврди дека тие ќе бидат избришани од опслужувачите на компанијата.

Според Snapchat, во мај 2015 корисниците на апликацијата испратиле преку 2 милијарди фотографии и видео клипови на ден, додека содржината на Snapchat приказните била прегледана по 500 милиони пати на ден.

## Наводи

## Надворешни врски

* Официјално мрежно место
* Официјален блог Архивирано на 19 април 2015 г.

Предлошка:Социјални мрежи
# Атмосферски притисок

**Атмосферски притисок** — притисокот на Земјината атмосфера. Тој е притисокот кој го врши воздухот со неговата тежина, како сила врз единица површина на Земјата

Висинометар за авиони
Во повеќето околности атмосферскиот притисок е тесно приближен со хидростатичниот притисок предизвикан од тежината на воздухот над мерната точка. Бидејќи зголемувањето на елевацијата се зголемува, има помала атмосферска маса, така што атмосферскиот притисок се намалува со зголемување на височината. Притисок мерки сила по единица површина, со SI-единици на паскали (1 паскал = 1 њутн по квадратен метар, 1 N/м2). Во просек, колона од воздух со површина од 1 квадратен сантиметар (см2), мерена од средното(просечно) ниво на море до врвот на атмосферата на Земјата, има маса од околу 1,03 килограми и врши сила или „тежина“ од околу 10,1 њутни или 2,37 lbf, што резултира со притисок на ниво на море од околу 10,1 N/см2 или 101 kN/м2 (101 килопаскали, kPa). Колона со воздух со пресек од 1 во 2 (6,45 см2) ќе има маса од околу 6,65 кг и тежина од околу 65,4 N или 14,7 lbf , што резултира со притисок од 10,1 N/см2 или 14,7 lbf/in2 .

#### **Механизам**

Атмосферскиот притисок е предизвикан од гравитациската привлечност на планетата врз атмосферските гасови над површината и е функција на масата на планетата, полупречникот на површината и количината на гас и неговата вертикална дистрибуција во атмосферата. Изменет е со планетарната ротација и локалните ефекти како што се брзината на ветерот, варијациите на густината поради температурата и варијациите во составот.

#### **Локални варијации**

Атмосферскиот притисок варира на Земјата, и овие промени се важни во проучувањето на времето и климата . Види систем за притисок за ефектите на варијациите на притисокот на воздухот од времето.

Атмосферскиот притисок покажува дневен или полуциклус (двапати дневно) циклус предизвикан од глобалните атмосферски плимата . Овој ефект е најсилен во тропските зони, со амплитуда од неколку милибари и скоро нула во поларните области. Овие варијации имаат два надредени циклуси, кружен (24 ч) циклус и полуциркаден (12 ч) циклус.
(планета)|Земјата]].
# Крштение Господово

Франческо Албани; *Крштевањето на Исус*
**Крштение Господово** при Јован Крстител — настан што го означува почетокот на Исусовата јавна проповед. Христијанскиот свет денес го смета крштението Господово за важен настан, врз кој се темели христијанското крштевање. За крштевањето на Исус се зборува во евангелијата според Матеј, Марко и Лука, додека во Евангелие според Јован крштевањето на Исус не е директно опишано.

Многумина современи теолози и научници го сметаат за историски настан крштевањето на Исус.

Јован Крстител вршел обредни капења на реката Јордан и проповедал крштевање заради покајување и простување на гревовите. Според христијанското предание, Исус по крштевањето поминал четириесет дена во пустината, а потоа почнал да проповеда.

## Христијанска традиција

Јордан
Евангелијата од Новиот завет проповедаат дека Исус кога имал триесет години отишол да се крсти кај Јован Крстител. Според христијанските извори, Јован му рекол на Исус: „Ти треба мене да ме крштеваш, а ти доаѓаш при мене“ (Матеј 3;14), и дека го крстил по инсистирањето на Исус. Според евангелијата, откако Јован го потопил Исуса во реката Јордан и го крстил, од небото врз Исус се слегол Светиот Дух во вид на гулаб и се отворило небото, и Божјиот глас проговорил: *Ти си синот мој возљубен.* Овој настан се нарекува богојавление.

Во Евангелието според Лука Светиот Дух се појавува во форма на гулаб, па од тогаш гулабот е познат симбол во христијанската уметност за *Светиот Дух*. Вообичаената претстава е отворено небо над Исус и гулабот кој слегува врз Исус.

## Галерија

* Витраж со крштевањето на Исус, од Тифани
* Хуан Фернандес Наварете, 1567
* Гвидо Рени, околу 1623
* Кинески порцелан од Династија Цин, почеток на 18 век
* Православна икона
* Герард Давид, околу 1505
* Грегорио Фернандес, околу 1630
* Григориј Гагарин, околу 1840–1850

## Наводи
# Знаме на Пакистан

Знаме на Пакистан|  |
|  |
| Назив | *Sabz Hilali Parcham* и *Parcham-e-Sitāra-o-Hilāl* |
| Употреба | државно и воено знаме  |
| Сразмер | 2:3 |
| Усвоено | 11 август 1947 |
| Опис | Бели полумесечина и ѕвезда на темнозелена боја со бела вертикална лента. |

**Знамето на Пакистан** (урду: **پاکستان کا پرچم**) е националното знаме на државата кое е дизајнирано од страна на Сјед Амир-удин Кедваи. Ова знаме се заснова на знамето на Муслиманската лига, кое пак потекнува од знамето на Могулското Царство од Индија. Пакистанското знаме е усвоено на уставното собрание. на 11 август 1947 неколку денови пред независността.

Знамето е составено од две ленти, бела и зелена и во зеленото поле има бела полумесечина и бела ѕвезда. Зелената боја ги претставува муслиманите во земјата. Белата боја ги претставува религиозните малцински групи Месечината и ѕвездата претставуваат прогрес.

## Наводи

## Поврзано

* Грб на Пакистан
* Пакистан

## Надворешни врски

* „Pakistan Flag“. Ministry of the Interior, Government of Pakistan. Посетено на 2007-12-11.
* „A (proper) Pakistan Flag“. FurSid, a blogger from Pakistan.
# Знаење

Персонификација на знаење (Грчки јазик. *Επιστημη*) во библиотеката Целзус во Ефес, Турција.
**Знаење** е свест или разбирање околу одредени факти, вистини или информации добиени во форма на искуство или учење (апостериори), или низ интроспекција (априори). Знаењето е блиску поврзано со поседување на битни меѓусебно поврзано детали кои сами по себе, имаат помала вредност.

Знаењето е поим со многу значења што зависат од контекст, но (по правило) е блиску врзано со концепти како значење, информација, инструкција, комуникација, репрезентација, учење и менталeн стимул.
# Персона (филм од 1966)

**„Персона“** (шведски: *Persona*) е американски филм од 1966 година, во режија на Ингмар Бергман кој е автор и на сценариото. Главните улоги ги толкуваат: Биби Андерсон, Лив Улман и Гунар Бјернстранд. Филмот се смета за нејексперименталното дело на Бергман, за ремек-дело на филмскиот модернизам и за еден од најдобрите филмови на сите времиња.

## Содржина

Елисабет Фоглер (ја игра Улман) е позната театарска глумица, која во текот на една претстава наеднаш престанува да зборува, а продолжува да се однесува така и подоцна. Поради тоа, таа е примена на лекување во психијатриска болница, каде за неа треба да се грижи сестрата Алма (ја игра Андерсон). На почетокот, Алма е љубезна кон Елисабет, но откако двете се преселуваат во една викенд-куќа крај морето, работите се менуваат: Алма цело време зборува, а Елисабет упорно молчи; еднаш, Алма ѝ раскажува на Елисабет за една своја сексуална авантура; потоа, Алма ја носи поштата во градот и го отвора писмото во кое Елисабет ѝ кажува на докторката како се забавува слушајќи ги случките на Алма; тогаш, Алма збеснува и сфаќа дека е изиграна, поради што се враќа назад и започнува остра кавга меѓу неа и Елисабет, а потоа и тепачка; Елисабет бега од куќата и Алма трча по неа и ја моли за прошка, но потоа повторно збеснува и тие повторно се караат и тепаат; во една прилика, во куќата доаѓа сопругот на Елисабет и тој ја нарекува Алма со името Елисабет, а таа му возвраќа; во друга прилика, Алма раскажува како Елисабет го родила детето кое не го сакала; на тој начин, во психолошката тензија меѓу двете жени постепено доаѓа до замена на нивните личности...

## Наводи
# Багмати

Ова е слика од природна знаменитост на Непал со назнаката
**Багмати** ( непалски: बागमती नदी, хинди: बागमती ,англиски: *Bagmati* е река во источно-централен Непал и северна индиска држава Бихар.

Потекнува во планините на сливот на неколку потоци на околу 15 километри североисточно од Катманду и тече на околу 10 километри југозападно низ терасовите оризови полиња на долината Катманду . Понатаму, реката се свртува кон југ и тече директно низ градот Катманду, одвојувајќи го од градот Патан, а потоа стигнува до крајот на долината Катманду и влегува во клисурата Чобар, минувајќи низ опсегот Махабхарат. Пред да ја напушти влажната земја, реката исто така го пробива гребенот Сивалик (Чурија).

Багмати ја преминува границата со Индија и тече низ областите Ситамархи, Шеохар и Музафарпур во државата Бихар. Багмати се спојува со реката Лахандаи Нади, формирајќи ја реката Кареха Нади, која ги носи нејзините води до реката Коси.

Багмати се смета за света река во хиндуизмот и будизмот. По должината на бреговите на реката има многу хинду храмови.

## Наводи